CELEX: 62015TN0215
Language: et
Date: 2015-04-29 00:00:00
Title: Kohtuasi T-215/15: 29. aprillil 2015 esitatud hagi – Azarov versus nõukogu

6.7.2015   
            
            
               ET
            
            
               Euroopa Liidu Teataja
            
            
               C 221/25
            
         29. aprillil 2015 esitatud hagi – Azarov versus nõukogu
   (Kohtuasi T-215/15)
   (2015/C 221/34)
   Kohtumenetluse keel: saksa
   
      Pooled
   
   
      Hageja: Mykola Yanovych Azarov (Kiiev, Ukraina) (esindajad: advokaadid G. Lansky ja A. Egger)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada ELTL artikli 263 alusel nõukogu 5. märtsi 2015. aasta otsus (ÜVJP) 2015/364, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 62, lk 25) ning nõukogu 5. märtsi 2015. aasta rakendusmäärus (EL) nr 2015/357, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 62, lk 1), hagejat puudutavas osas,
            
         
               —
            
            
               võtta Üldkohtu kodukorra artikli 64 alusel tarvitusele menetlust korraldavad meetmed,
            
         
               —
            
            
               mõista Üldkohtu kodukorra artikli 87 lõike 2 alusel kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et rikutud on põhjendamiskohustust
               Siinkohal väidab hageja muu hulgas, et vaidlustatud õigusaktide põhjendus on hageja suhtes liiga üldine.
            
         
               2.
            
            
               Teine väide, et rikutud on põhiõigusi
               Selle väitega heidab hageja ette omandiõiguse ning ettevõtlusvabaduse õiguse rikkumist. Lisaks väidab ta, et kehtestatud piiravad meetmed on ebaproportsionaalsed. Lõpetuseks rõhutab ta, et rikutud on tema kaitseõigusi
            
         
               3.
            
            
               Kolmas väide, et kuritarvitati võimu
               Hageja väidab siinkohal muu hulgas, et nõukogu on tegutsenud võimu kuritarvitades, sest piiravate meetmete kehtestamisega hageja suhtes taotleti suures osas muid eesmärke kui õigusriikluse tegelikku tugevdamist ja toetamist ning inimõiguste austamist Ukrainas.
            
         
               4.
            
            
               Neljas väide, et rikutud on hea halduse põhimõtet
               Selle väite raames heidab hageja esmajoones ette, et rikutud on õigust erapooletule kohtlemisele, õigust ausale ja õiglasele kohtlemisele ning õigust asjaolude hoolikale uurimisele.
            
         
               5.
            
            
               Viies väide, et tehtud on ilmne hindamisviga